กฎ กกฎ ก.ก.ว่าด้วยหลักเกณฑ์วิธีการ และเงื่อนไขการคัดเลือกผู้แทนข้าราชการกรุงเทพมหานครผู้แทนบุคลากรกรุงเทพมหานครและผู้ทรงคุณวุฒิเป็นกรรมการในคณะกรรมการข้าราชการกรุงเทพมหานครและบุคลากรกรุงเทพมหานครพ.ศ. ๒๕๕๔ อาศัยอำนาจตามความในมาตรา ๗ วรรคสี่ และมาตรา ๑๔ (๓)แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายก.ก. จึงออก กฎ ก.ก. ไว้ ดังต่อไปนี้ข้อ ๑[๑] กฎ ก.ก.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในกฎ ก.ก. นี้ก.ก. หมายความว่าคณะกรรมการข้าราชการกรุงเทพมหานครและบุคลากรกรุงเทพมหานครข้าราชการ หมายความว่าข้าราชการกรุงเทพมหานครตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานครบุคลากรกรุงเทพมหานคร หมายความว่าลูกจ้างกรุงเทพมหานครและพนักงานกรุงเทพมหานครผู้แทนข้าราชการกรุงเทพมหานคร หมายความว่าผู้แทนข้าราชการกรุงเทพมหานครสามัญ ผู้แทนข้าราชการครูและบุคลากรทางการศึกษากรุงเทพมหานครและผู้แทนข้าราชการกรุงเทพมหานครในสถาบันอุดมศึกษาผู้แทนบุคลากรกรุงเทพมหานคร หมายความว่าผู้แทนลูกจ้างกรุงเทพมหานครและพนักงานกรุงเทพมหานครการเลือกตั้ง หมายความว่าการเลือกตั้งผู้แทนข้าราชการกรุงเทพมหานครหรือผู้แทนบุคลากรกรุงเทพมหานครผู้มีสิทธิเลือกตั้ง หมายความว่าข้าราชการผู้มีสิทธิเลือกตั้งผู้แทนข้าราชการกรุงเทพมหานครหรือบุคลากรกรุงเทพมหานครผู้มีสิทธิเลือกตั้งผู้แทนบุคลากรกรุงเทพมหานครผู้สมัครรับเลือกตั้ง หมายความว่าข้าราชการผู้มีสิทธิสมัครเข้ารับการเลือกตั้งเป็นผู้แทนข้าราชการกรุงเทพมหานครหรือบุคลากรกรุงเทพมหานครผู้มีสิทธิสมัครเข้ารับเลือกตั้งเป็นผู้แทนบุคลากรกรุงเทพมหานครคณะกรรมการอำนวยการเลือกตั้ง หมายความว่าคณะกรรมการที่ได้รับการแต่งตั้งให้ดำเนินการเลือกตั้งผู้แทนข้าราชการกรุงเทพมหานครหรือผู้แทนบุคลากรกรุงเทพมหานครหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครหมวด ๑กรรมการผู้แทนข้าราชการกรุงเทพมหานครและผู้แทนบุคลากรกรุงเทพมหานคร ข้อ ๓ การคัดเลือกผู้แทนข้าราชการกรุงเทพมหานครและผู้แทนบุคลากรกรุงเทพมหานครให้ใช้วิธีการเลือกตั้งลงคะแนนโดยตรงและลับโดยให้ข้าราชการกรุงเทพมหานครสามัญเลือกผู้แทนข้าราชการกรุงเทพมหานครสามัญให้ข้าราชการครูและบุคลากรทางการศึกษากรุงเทพมหานครเลือกผู้แทนข้าราชการครูและบุคลากรทางการศึกษากรุงเทพมหานครให้ข้าราชการกรุงเทพมหานครในสถาบันอุดมศึกษาเลือกผู้แทนข้าราชการกรุงเทพมหานครในสถาบันอุดมศึกษาและให้บุคลากรกรุงเทพมหานครเลือกผู้แทนบุคลากรกรุงเทพมหานครข้อ ๔ ข้าราชการกรุงเทพมหานครสามัญมีสิทธิลงคะแนนเลือกตั้งผู้แทนข้าราชการกรุงเทพมหานครสามัญได้จำนวนสองคนข้าราชการครูและบุคลากรทางการศึกษากรุงเทพมหานครมีสิทธิลงคะแนนเลือกตั้งผู้แทนข้าราชการครูและบุคลากรทางการศึกษากรุงเทพมหานครได้จำนวนสองคนข้าราชการกรุงเทพมหานครในสถาบันอุดมศึกษามีสิทธิลงคะแนนเลือกตั้งผู้แทนข้าราชการกรุงเทพมหานครในสถาบันอุดมศึกษาได้จำนวนหนึ่งคนและบุคลากรกรุงเทพมหานครมีสิทธิลงคะแนนเลือกตั้งผู้แทนบุคลากรกรุงเทพมหานครได้จำนวนหนึ่งคนการลงคะแนนให้ใช้วิธีทำเครื่องหมายกากบาทลงในช่องหลังหมายเลขประจำตัวของผู้สมัครรับเลือกตั้งที่ต้องการเลือกในบัตรเลือกตั้งตามแบบ ก.ก. ๔ข้อ ๕ การลงคะแนนเลือกตั้งเป็นสิทธิเฉพาะตัวของข้าราชการหรือบุคลากรกรุงเทพมหานครแต่ละคนจะมอบหมายให้ผู้อื่นลงคะแนนแทนไม่ได้ข้อ ๖ การนับคะแนนให้ดำเนินการโดยเปิดเผยและให้ผู้ที่ได้รับคะแนนสูงสุดเรียงตามลำดับลงมาเป็นผู้ได้รับการเลือกตั้งเป็นผู้แทนข้าราชการกรุงเทพมหานครหรือผู้แทนบุคลากรกรุงเทพมหานครตามจำนวนที่กำหนดไว้ตามข้อ ๔ แล้วแต่กรณีหากมีกรณีทักท้วงเกี่ยวกับการนับคะแนนให้คณะกรรมการอำนวยการเลือกตั้งเป็นผู้วินิจฉัยคำวินิจฉัยให้เป็นที่สุดในกรณีที่มีผู้ได้รับการเลือกตั้งได้คะแนนเท่ากันหลายคนจนเป็นเหตุให้ไม่สามารถเรียงลำดับผู้ได้รับการเลือกตั้งได้ตามจำนวนผู้แทนข้าราชการกรุงเทพมหานครหรือผู้แทนบุคลากรกรุงเทพมหานครที่กำหนดไว้ตามข้อ ๔ให้ทำการจับสลากโดยทำสลากเท่ากับจำนวนผู้ได้รับการเลือกตั้งที่จะต้องจับสลากเป็นสลากซึ่งมีข้อความว่าได้รับเลือกตั้ง เท่ากับจำนวนผู้แทนข้าราชการกรุงเทพมหานครหรือผู้แทนบุคลากรกรุงเทพมหานคร ที่จะพึงมีหรือยังขาดอยู่นอกนั้นเป็นสลากซึ่งมีข้อความว่า ไม่ได้รับเลือกตั้งผู้ใดจับสลากซึ่งมีข้อความว่า ได้รับเลือกตั้งผู้นั้นเป็นผู้ได้รับเลือกตั้งเป็นผู้แทนข้าราชการกรุงเทพมหานครหรือผู้แทนบุคลากรกรุงเทพมหานครการจับสลากให้กระทำต่อหน้าคณะกรรมการอำนวยการเลือกตั้งและให้ประธานกรรมการบันทึกผลการจับสลากไว้เป็นหลักฐานข้อ ๗ ผู้มีสิทธิเลือกตั้งให้ใช้บัตรประจำตัวข้าราชการบัตรประจำตัวลูกจ้างกรุงเทพมหานคร บัตรประจำตัวพนักงานกรุงเทพมหานครหรือบัตรประจำตัวประชาชนแสดงตนเพื่อใช้สิทธิเลือกตั้งข้อ ๘ ผู้มีสิทธิเลือกตั้งซึ่งมีชื่ออยู่ในบัญชีรายชื่อผู้มีสิทธิเลือกตั้งสำหรับหน่วยเลือกตั้งใดให้ลงคะแนนเลือกตั้งได้เฉพาะหน่วยเลือกตั้งนั้นและให้ลงคะแนนเลือกตั้งได้เฉพาะแห่งเดียวผู้มีสิทธิเลือกตั้งซึ่งได้รับการแต่งตั้งให้มีหน้าที่ในการเลือกตั้งหรือเกี่ยวข้องกับการเลือกตั้งให้มีสิทธิลงคะแนนเลือกตั้งในหน่วยเลือกตั้งที่ตนต้องประจำปฏิบัติหน้าที่นั้นโดยให้แสดงหลักฐานคำสั่งแต่งตั้งพร้อมบัตรประจำตัวข้าราชการบัตรประจำตัวลูกจ้างกรุงเทพมหานคร บัตรประจำตัวพนักงานกรุงเทพมหานครหรือบัตรประจำตัวประชาชนและให้กรรมการประจำหน่วยเลือกตั้งเพิ่มชื่อในบัญชีรายชื่อผู้มีสิทธิเลือกตั้งอีกส่วนหนึ่งต่างหากตามที่คณะกรรมการอำนวยการเลือกตั้งกำหนดข้อ ๙ ข้าราชการกรุงเทพมหานครสามัญมีสิทธิสมัครรับเลือกตั้งเป็นผู้แทนข้าราชการกรุงเทพมหานครสามัญข้าราชการครูและบุคลากรทางการศึกษากรุงเทพมหานครมีสิทธิสมัครรับเลือกตั้งเป็นผู้แทนข้าราชการครูและบุคลากรทางการศึกษากรุงเทพมหานครข้าราชการกรุงเทพมหานครในสถาบันอุดมศึกษามีสิทธิสมัครรับเลือกตั้งเป็นผู้แทนข้าราชการกรุงเทพมหานครในสถาบันอุดมศึกษาและบุคลากรกรุงเทพมหานครมีสิทธิสมัครรับเลือกตั้งเป็นผู้แทนบุคลากรกรุงเทพมหานครผู้สมัครรับเลือกตั้งต้องไม่เป็นคณะกรรมการอำนวยการเลือกตั้งหรือกรรมการประจำหน่วยเลือกตั้งข้อ ๑๐ ให้ผู้ว่าราชการกรุงเทพมหานครแต่งตั้งคณะกรรมการอำนวยการเลือกตั้งประกอบด้วยประธานกรรมการจำนวนหนึ่งคนเลขานุการจำนวนหนึ่งคนและกรรมการอื่นรวมจำนวนไม่น้อยกว่าเก้าคน แต่ไม่เกินสิบห้าคนจากผู้มีสิทธิเลือกตั้งและให้คณะกรรมการอำนวยการเลือกตั้งมีอำนาจหน้าที่ดังนี้(๑)แต่งตั้งเจ้าหน้าที่ปฏิบัติงานประจำศูนย์อำนวยการเลือกตั้งผู้แทนข้าราชการกรุงเทพมหานครหรือผู้แทนบุคลากรกรุงเทพมหานคร(๒) จัดให้มีการออกเสียงลงคะแนนตรวจนับคะแนนและประกาศผลการนับคะแนนเลือกตั้ง(๓) พิจารณาวินิจฉัยชี้ขาดปัญหาอันเกิดจากการดำเนินการเลือกตั้งคำวินิจฉัยชี้ขาดให้เป็นที่สุด(๔)กำหนดวิธีปฏิบัติในการดำเนินการเลือกตั้งหรือปฏิบัติการอื่นซึ่งเกี่ยวกับการดำเนินการเลือกตั้งตามความจำเป็นและเหมาะสม(๕) ปฏิบัติหน้าที่อื่นตามที่กำหนดไว้ในกฎ ก.ก. นี้หรือตามที่ผู้ว่าราชการกรุงเทพมหานครมอบหมายข้อ ๑๑ ให้ข้าราชการและบุคลากรกรุงเทพมหานครมีหน้าที่สนับสนุนการปฏิบัติหน้าที่ของคณะกรรมการอำนวยการเลือกตั้งเพื่อให้มีการเลือกตั้งอย่างบริสุทธิ์ยุติธรรมข้อ ๑๒ ให้คณะกรรมการอำนวยการเลือกตั้งจัดทำประกาศกำหนดวันเลือกตั้งและระยะเวลารับสมัครเลือกตั้งตามแบบก.ก. ๑ และดำเนินการรับสมัครเลือกตั้ง โดยผู้สมัครรับเลือกตั้งให้ใช้แบบ ก.ก. ๒ ทั้งนี้ วันสุดท้ายของวันรับสมัครเลือกตั้งถึงวันเลือกตั้งต้องมีระยะเวลาไม่น้อยกว่าสิบวันการกำหนดหมายเลขประจำตัวผู้สมัครรับเลือกตั้งให้เรียงตามลำดับก่อนหลังในการมายื่นใบสมัครรับเลือกตั้งถ้ามีผู้สมัครรับเลือกตั้งมาพร้อมกันหลายคนและไม่อาจตกลงกันได้ให้ใช้วิธีจับสลากระหว่างผู้สมัครรับเลือกตั้งที่มาพร้อมกันเมื่อได้กำหนดหมายเลขประจำตัวผู้สมัครรับเลือกตั้งตามวรรคสองแล้วจะเปลี่ยนแปลงหมายเลขประจำตัวผู้สมัครรับเลือกตั้งไม่ได้ไม่ว่าด้วยประการใดๆหลักเกณฑ์และวิธีการในการกำหนดหมายเลขประจำตัวผู้สมัครรับเลือกตั้งและการจับสลากให้เป็นไปตามที่คณะกรรมการอำนวยการเลือกตั้งกำหนดเมื่อตรวจสอบคุณสมบัติและกำหนดหมายเลขประจำตัวผู้สมัครรับเลือกตั้งแล้วให้คณะกรรมการอำนวยการเลือกตั้งประกาศรายชื่อผู้สมัครรับเลือกตั้งตามแบบก.ก. ๓ และใบสมัครรับเลือกตั้งตามแบบ ก.ก. ๒ ไว้ ณศูนย์อำนวยการเลือกตั้งตามที่ผู้ว่าราชการกรุงเทพมหานครกำหนด และบริเวณที่เลือกตั้งข้อ ๑๓ ให้ผู้อำนวยการเขตกำหนดหน่วยเลือกตั้งและที่เลือกตั้งตามแบบก.ก. ๕ และจัดทำบัญชีรายชื่อข้าราชการและบุคลากรกรุงเทพมหานครผู้มีสิทธิเลือกตั้งซึ่งสังกัดหน่วยงานที่มีสถานที่ปฏิบัติงานอยู่ในพื้นที่เขตตามแบบ ก.ก. ๖ โดยให้ถือเกณฑ์จำนวนผู้มีสิทธิเลือกตั้งหน่วยละไม่เกินหนึ่งพันห้าร้อยคนข้อ ๑๔ ให้ผู้อำนวยการเขตแต่งตั้งกรรมการประจำหน่วยเลือกตั้งตามแบบก.ก. ๗ จำนวนหน่วยละไม่น้อยกว่าเจ็ดคน เพื่อดำเนินการเลือกตั้งให้เรียบร้อยข้อ ๑๕ เมื่อปิดหีบลงคะแนนเลือกตั้งแล้วให้กรรมการประจำหน่วยเลือกตั้งทำการส่งหีบบัตรเลือกตั้งพร้อมบัตรเลือกตั้งที่เหลือและรายงานผลการมาใช้สิทธิเลือกตั้งตามแบบก.ก. ๘ ให้คณะกรรมการอำนวยการเลือกตั้งเพื่อตรวจนับคะแนนต่อไปข้อ ๑๖ บัตรเลือกตั้งที่มีลักษณะดังต่อไปนี้ให้ถือว่าเป็นบัตรเสียมิให้นับคะแนนและให้แยกไว้ต่างหากโดยกรรมการอำนวยการเลือกตั้งจำนวนสามคนตามที่ประธานมอบหมายต้องสลักหลังว่าเสีย(๑) บัตรปลอม หรือบัตรที่มิใช่บัตรที่กรุงเทพมหานครจัดทำขึ้น(๒)บัตรทำเครื่องหมายกากบาทเกินกว่าจำนวนผู้แทนข้าราชการกรุงเทพมหานครหรือผู้แทนบุคลากรกรุงเทพมหานครที่มีได้ในแต่ละประเภทในการเลือกตั้งครั้งนั้น(๓) บัตรที่มิได้ทำเครื่องหมายกากบาท(๔) บัตรที่พับซ้อนกันมากกว่าหนึ่งบัตร(๕)บัตรที่มีเครื่องหมายสังเกตหรือข้อความอื่นนอกเหนือจากที่กำหนดในบัตรเลือกตั้ง(๖) บัตรที่ไม่อาจทราบได้ว่าลงคะแนนเลือกตั้งให้กับผู้สมัครคนใดข้อ ๑๗ ให้คณะกรรมการอำนวยการเลือกตั้งรวมผลการนับคะแนนทุกหน่วยเลือกตั้งและจัดทำประกาศผลการนับคะแนนตามแบบก.ก. ๙โดยรายงานปลัดกรุงเทพมหานครเพื่อเสนอต่อผู้ว่าราชการกรุงเทพมหานครลงนามและประกาศผลการคัดเลือกเป็นผู้แทนข้าราชการกรุงเทพมหานคร หรือผู้แทนบุคลากรกรุงเทพมหานครตามแบบ ก.ก. ๑๐ โดยปิดประกาศผลการนับคะแนนตามแบบก.ก. ๙ และประกาศผลการคัดเลือกเป็นผู้แทนข้าราชการกรุงเทพมหานครหรือผู้แทนบุคลากรกรุงเทพมหานครตามแบบ ก.ก. ๑๐ ไว้ ณ ศาลาว่าการกรุงเทพมหานครและเวียนแจ้งให้ข้าราชการและบุคลากรกรุงเทพมหานครทราบโดยทั่วกันข้อ ๑๘ ในกรณีที่กรรมการผู้แทนข้าราชการกรุงเทพมหานครหรือผู้แทนบุคลากรกรุงเทพมหานครจะถึงกำหนดพ้นจากตำแหน่งตามวาระ ให้สำนักงาน ก.ก.รายงานผู้ว่าราชการกรุงเทพมหานครทราบไม่น้อยกว่าหกสิบวันเพื่อจัดให้มีการคัดเลือกผู้แทนข้าราชการกรุงเทพมหานครหรือผู้แทนบุคลากรกรุงเทพมหานครให้แล้วเสร็จภายในหกสิบวันก่อนครบวาระหมวด ๒กรรมการผู้ทรงคุณวุฒิ ข้อ ๑๙ กรรมการตามมาตรา๗ (๑) (๒) (๓) และ (๔)มีสิทธิเสนอชื่อบุคคลผู้มีความรู้ความเชี่ยวชาญและมีผลงานเป็นที่ประจักษ์ในด้านการบริหารงานส่วนท้องถิ่นด้านการบริหารทรัพยากรบุคคล ด้านระบบราชการ ด้านการบริหารและการจัดการ ด้านกฎหมายด้านการศึกษาหรือด้านอื่นที่เป็นประโยชน์แก่การบริหารทรัพยากรบุคคลของกรุงเทพมหานครได้ไม่เกินด้านละสามคนแล้วยื่นต่อหัวหน้าสำนักงานก.ก. ภายในเวลาที่สำนักงาน ก.ก.กำหนดเพื่อตรวจสอบคุณสมบัติและจัดทำบัญชีรายชื่อและหมายเลขประจำตัวเพื่อคัดเลือกผู้ที่ได้รับการเสนอชื่อจะต้องมีคุณสมบัติและไม่มีลักษณะต้องห้ามตามที่กำหนดในมาตรา ๘ และต้องมีหนังสือแสดงความยินยอมให้มีการเสนอชื่อตนข้อ ๒๐ ให้ประธาน ก.ก.กำหนดวัน เวลา และสถานที่ประชุมเพื่อประชุมคัดเลือกบุคคลที่ได้รับการเสนอชื่อตามข้อ ๑๙ เป็นกรรมการผู้ทรงคุณวุฒิ ตามมาตรา ๗ (๕)ในการประชุมเพื่อคัดเลือกกรรมการผู้ทรงคุณวุฒิต้องมีผู้มาประชุมอย่างน้อยกึ่งหนึ่งจึงจะเป็นองค์ประชุมการคัดเลือกกรรมการผู้ทรงคุณวุฒิให้ใช้วิธีลงคะแนนลับโดยให้ผู้มาประชุมเขียนหมายเลขประจำตัวผู้ที่ได้รับการเสนอชื่อไม่เกินห้าคนลงในบัตรที่สำนักงานก.ก. จัดไว้ให้ข้อ ๒๑ การนับคะแนนให้ดำเนินการโดยเปิดเผยและให้ผู้ที่ได้รับคะแนนสูงสุดเรียงตามลำดับจำนวนห้าคนเป็นกรรมการผู้ทรงคุณวุฒิในกรณีที่ผู้ได้รับการคัดเลือกได้คะแนนเท่ากันหลายคนจนเป็นเหตุให้ไม่สามารถเรียงลำดับผู้ได้รับการคัดเลือกได้ตามจำนวนที่กำหนดไว้ให้ทำการจับสลากโดยสลากให้มีชื่อผู้ที่ได้รับคะแนนเท่ากันและให้ประธานในที่ประชุมเป็นผู้ทำการจับสลากชื่อทั้งนี้ให้ถือว่าผู้มีชื่อในสลากที่จับได้เป็นผู้ที่ได้รับการคัดเลือกการจับสลากให้กระทำต่อหน้ากรรมการในการประชุมและให้หัวหน้าสำนักงานก.ก. บันทึกผลการจับสลากไว้เป็นหลักฐานหากมีกรณีทักท้วงเกี่ยวกับการนับคะแนนให้ประธานในที่ประชุมเป็นผู้วินิจฉัย คำวินิจฉัยให้เป็นที่สุดให้ไว้ณ วันที่ ๒๒ กรกฎาคม พ.ศ. ๒๕๕๔ชวรัตน์ชาญวีรกูลรัฐมนตรีว่าการกระทรวงมหาดไทยประธานก.ก.[เอกสารแนบท้าย]๑. ประกาศคณะกรรมการอำนวยการเลือกตั้ง เรื่องกำหนดวันเลือกตั้งและระยะเวลารับสมัครเลือกตั้ง (แบบ ก.ก. ๑)๒. ใบสมัครรับเลือกตั้ง (แบบ ก.ก. ๒)๓. ประกาศคณะกรรมการอำนวยการเลือกตั้ง เรื่องรายชื่อผู้สมัครรับเลือกตั้ง (แบบ ก.ก. ๓)๔. ตัวอย่างบัตรเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการกรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๔)๕. ประกาศสำนักงานเขต ............................ เรื่องกำหนดหน่วยเลือกตั้งและที่เลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๕)๖. ประกาศสำนักงานเขต ............................ เรื่องบัญชีรายชื่อผู้มีสิทธิเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการกรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๖)๗. ประกาศสำนักงานเขต ............................ เรื่องแต่งตั้งกรรมการประจำหน่วยเลือกตั้งผู้มีสิทธิเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการกรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๗)๘. รายงานผลการมาใช้สิทธิเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการกรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๘)๙. ประกาศคณะกรรมการอำนวยการเลือกตั้ง เรื่องผลการนับคะแนนผู้มีสิทธิเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูและบุคลากรทางการศึกษากรุงเทพมหานคร/ผู้แทนข้าราชการกรุงเทพมหานครในสถาบันอุดมศึกษา/ผู้แทนบุคลากรกรุงเทพมหานคร(แบบ ก.ก. ๙)๑๐. ประกาศกรุงเทพมหานคร เรื่องผลการคัดเลือกเป็นผู้แทนข้าราชการกรุงเทพมหานคร/ผู้แทนบุคลากรกรุงเทพมหานคร (แบบก.ก. ๑๐)๑๑. คำอธิบายแบบพิมพ์ในการเลือกผู้แทนข้าราชการกรุงเทพมหานครและผู้แทนบุคลากรกรุงเทพมหานคร(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎ ก.ก. ฉบับนี้ คือ โดยที่มาตรา ๗แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔กำหนดให้มีหลักเกณฑ์ วิธีการ และเงื่อนไขการคัดเลือกผู้แทนข้าราชการกรุงเทพมหานครผู้แทนบุคลากรกรุงเทพมหานครและผู้ทรงคุณวุฒิเป็นกรรมการในคณะกรรมการข้าราชการกรุงเทพมหานครและบุคลากรกรุงเทพมหานครเพื่อให้การบริหารทรัพยากรบุคคลของกรุงเทพมหานครมีคณะกรรมการข้าราชการส่วนท้องถิ่นเป็นไปตามรัฐธรรมนูญแห่งราชอาณาจักรไทยจึงเห็นสมควรกำหนดให้มีการคัดเลือกผู้แทนข้าราชการกรุงเทพมหานคร ผู้แทนบุคลากรกรุงเทพมหานครและผู้ทรงคุณวุฒิเป็นกรรมการในคณะกรรมการข้าราชการกรุงเทพมหานครและบุคลากรกรุงเทพมหานครจึงจำเป็นต้องออกกฎ ก.ก. นี้ปริยานุช/ผู้จัดทำ๙ สิงหาคม ๒๕๕๔ณัฐวดี/ตรวจ๙ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๓ ก/หน้า ๔/๕ สิงหาคม ๒๕๕๔